CELEX: 32020D1663
Language: sk
Date: 2020-11-06 00:00:00
Title: Vykonávacie rozhodnutie Komisie (EÚ) 2020/1663 zo 6. novembra 2020, ktorým sa menia prílohy I a II k rozhodnutiu 2004/558/ES, pokiaľ ide o štatút Česka bez výskytu choroby a schválenie programu eradikácie infekčnej bovinnej rinotracheitídy vo viacerých regiónoch Francúzska [oznámené pod číslom C(2020) 7578] (Text s významom pre EHP)

10.11.2020   
               
               
                  SK
               
               
                  Úradný vestník Európskej únie
               
               
                  L 374/8
               
            
         VYKONÁVACIE ROZHODNUTIE KOMISIE (EÚ) 2020/1663
         zo 6. novembra 2020,
         ktorým sa menia prílohy I a II k rozhodnutiu 2004/558/ES, pokiaľ ide o štatút Česka bez výskytu choroby a schválenie programu eradikácie infekčnej bovinnej rinotracheitídy vo viacerých regiónoch Francúzska
         
            
               [oznámené pod číslom C(2020) 7578]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a článok 10 ods. 2,
         keďže:
         
                     (1)
                  
                  
                     Smernicou 64/432/EHS sa stanovujú pravidlá týkajúce sa zdravia zvierat, pokiaľ ide o obchod s hovädzím dobytkom v rámci Únie. Podľa článku 9 uvedenej smernice môže členský štát, ktorý má povinný národný program kontroly pre jednu z chorôb vymenovaných v prílohe E (II) k uvedenej smernici, predložiť svoj program Komisii na schválenie. V uvedenom článku sa takisto stanovuje, že pri obchodovaní s hovädzím dobytkom v rámci Únie možno vyžadovať dodatočné záruky. Infekčná bovinná rinotracheitída, choroba zapríčinená bovinným herpesvírusom typu 1 (BHV 1), sa uvádza pri hovädzom dobytku v prílohe E (II) k smernici 64/432/EHS.
                  
               
                     (2)
                  
                  
                     Vo februári 2020 predložilo Francúzsko Komisii podporné doklady k schváleniu svojho národného programu kontroly a eradikácie infekčnej bovinnej rinotracheitídy pokrývajúceho územie francúzskych metropolitných departementov s výnimkou Korziky a žiadalo o schválenie uplatňovania dodatočných záruk v súvislosti s infekčnou bovinnou rinotracheitídou v súlade s článkom 9 smernice 64/432/EHS.
                  
               
                     (3)
                  
                  
                     V článku 10 smernice 64/432/EHS sa stanovuje, že členské štáty, ktoré usúdia, že ich územie alebo časti ich územia sú bez výskytu chorôb zaradených do zoznamu v prílohe E (II) k uvedenej smernici, predložia Komisii vhodné podporné doklady. V uvedenom článku sa takisto stanovuje, že pri obchodovaní s hovädzím dobytkom v rámci Únie možno vyžadovať dodatočné záruky.
                  
               
                     (4)
                  
                  
                     V januári 2020 predložilo Česko Komisii podporné doklady na účely toho, aby sa celé jeho územie považovalo za územie bez výskytu BHV1, a žiadalo o schválenie uplatňovania dodatočných záruk v súvislosti s infekčnou bovinnou rinotracheitídou v súlade s článkom 10 smernice 64/432/EHS.
                  
               
                     (5)
                  
                  
                     V rozhodnutí Komisie 2004/558/EC (2) sa uvádzajú členské štáty a ich regióny, ktoré smú uplatňovať dodatočné záruky v súvislosti s infekčnou bovinnou rinotracheitídou v súlade s článkami 9 a 10 smernice 64/432/EHS. Príloha I k rozhodnutiu 2004/558/ES obsahuje zoznam členských štátov a ich regiónov, v ktorých sa uplatňujú dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS, zatiaľ čo príloha II k rozhodnutiu 2004/558/ES obsahuje zoznam členských štátov a ich regiónov, v ktorých sa uplatňujú dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS.
                  
               
                     (6)
                  
                  
                     Po vyhodnotení podporných dokladov predložených Francúzskom by sa mali metropolitné departementy uvedeného členského štátu s výnimkou Korziky zaradiť do prílohy I k rozhodnutiu 2004/558/ES a mali by sa uplatňovať dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS.
                  
               
                     (7)
                  
                  
                     Okrem toho po vyhodnotení podporných dokladov predložených Českom by sa Česko už nemalo uvádzať v prílohe I k rozhodnutiu 2004/558/ES, ale namiesto toho by sa malo uvádzať v prílohe II k uvedenému rozhodnutiu a mali by sa uplatňovať dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS.
                  
               
                     (8)
                  
                  
                     Prílohy I a II k rozhodnutiu 2004/558/ES by sa preto mali zodpovedajúcim spôsobom zmeniť.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Prílohy I a II k rozhodnutiu 2004/558/ES sa nahrádzajú textom v prílohe k tomuto rozhodnutiu.
         
         
            Článok 2
            Toto rozhodnutie je určené členským štátom.
         
         
            V Bruseli 6. novembra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES 121, 29.7.1964, s. 1977/64.
         
            (2)  Rozhodnutie Komisie 2004/558/ES z 15. júla 2004 o zavedení smernice Rady 64/432/EHS týkajúcej sa dodatočných záruk v rámci Spoločenstva pri obchodovaní s hovädzími zvieratami vzhľadom na infekčnú bovinnú rinotracheitídu a schválenie programov na jej zničenie, navrhnutých niektorými členskými štátmi (Ú. v. EÚ L 249, 23.7.2004, s. 20).
      
      
         
            PRÍLOHA
            
               
                  
                     „PRÍLOHA I
                     
                                 Členské štáty
                              
                              
                                 Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS
                              
                           
                                 Belgicko
                              
                              
                                 všetky regióny
                              
                           
                                 Francúzsko
                              
                              
                                 región Auvergne et Rhône-Alpes
                                 región Bourgogne-Franche-Comté
                                 región Bretagne
                                 región Centre-Val de Loire
                                 región Grande Est
                                 región Hauts-de-France
                                 región Ile-de-France
                                 región Normandie
                                 región Nouvelle-Aquitaine
                                 región Occitanie
                                 región Pays de la Loire
                                 región Provence-Alpes-Côte d'Azur
                              
                           
                                 Taliansko
                              
                              
                                 región Friuli-Venezia Giulia
                                 autonómna provincia Trento
                              
                           
                                 Luxembursko
                              
                              
                                 všetky regióny
                              
                           
               
               
                  
                     PRÍLOHA II
                     
                                 Členské štáty
                              
                              
                                 Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS
                              
                           
                                 Česko
                              
                              
                                 všetky regióny
                              
                           
                                 Dánsko
                              
                              
                                 všetky regióny
                              
                           
                                 Nemecko
                              
                              
                                 všetky regióny
                              
                           
                                 Taliansko
                              
                              
                                 región Valle d'Aosta
                                 autonómna provincia Bolzano
                              
                           
                                 Rakúsko
                              
                              
                                 všetky regióny
                              
                           
                                 Fínsko
                              
                              
                                 všetky regióny
                              
                           
                                 Švédsko
                              
                              
                                 všetky regióny
                              
                           
                                 Spojené kráľovstvo
                              
                              
                                 Jersey
                              
                           
               “